Document ID: 32008R1086

KOMISSION ASETUS (EY) N:o 1086/2008,
annettu 5 päivänä marraskuuta 2008,
neuvoston asetuksen (EY) N:o 2371/2002 III luvussa määritellyn yhteisön laivastopolitiikan soveltamista koskevista yksityiskohtaisista säännöistä annetun komission asetuksen (EY) N:o 1438/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 12 artiklan 1 kohdan,
sekä katsoo seuraavaa:
(1)
Asetuksen (EY) N:o 2371/2002 12 artiklassa säädetään, että komissio vahvistaa kullekin jäsenvaltiolle sen lipun alla purjehtivien yhteisön alusten bruttotonneina ja kilowatteina ilmoitetut kokonaiskalastuskapasiteetin viitetasot. Nämä viitetasot on vahvistettu neuvoston asetuksen (EY) N:o 2371/2002 III luvussa määritellyn yhteisön laivastopolitiikan soveltamista koskevista yksityiskohtaisista säännöistä 12 päivänä elokuuta 2003 annetussa komission asetuksessa (EY) N:o 1438/2003 (2).
(2)
Asetuksen (EY) N:o 1438/2003 1 artiklan mukaisesti asetusta sovelletaan yhteisön kalastusalusten kalastuskapasiteettiin lukuun ottamatta aluksia, joita käytetään yksinomaan vesiviljelyyn, tai jotka on rekisteröity Ranskan, Portugalin tai Espanjan syrjäisimmillä alueilla.
(3)
Asetuksen (EY) N:o 1438/2003 liitteessä I olevassa alaviitteessä 1 säädetään, että viitetasoja voidaan tarkistaa sellaisten alusten huomioon ottamiseksi, jotka olivat olemassa 31 päivänä joulukuuta 2002, mutta joita ei koske MOO IV ja jotka eivät olleet rekisteröityjä liitteessä olevan taulukon laatimispäivänä.
(4)
Alankomaat ilmoitti komissiolle 26 päivänä syyskuuta 2006, että joitakin aluksia, joiden kapasiteetti sisältyy tällä hetkellä kyseiselle jäsenvaltiolle vahvistettuun viitetasoon, käytetään yksinomaan vesiviljelyyn, ja pyysi komissiota vähentämään Alankomaiden lipun alla purjehtivien yhteisön alusten kokonaiskalastuskapasiteetin viitetasoa 15 540 GT:llä ja 39 258 kW:lla.
(5)
Irlannin laivastolle vahvistettuun nykyiseen viitetasoon ei sisälly osa niistä pienikokoisista aluksista, jotka pyytävät pääasiassa kiintiöön kuulumattomia lajeja. Vaikka näiden alusten kapasiteetti on sisällytetty MOO IV:n tavoitteisiin, niiden rekisteröintiä ei ollut saatettu päätökseen ennen viitetasojen vahvistamista. Irlanti toimitti komissiolle 4 päivänä huhtikuuta 2008 lopullisen luettelon aluksista, ja pyysi komissiota muuttamaan Irlannin laivastolle vahvistettua viitetasoa luettelon mukaisesti. Tämän lisäksi on tarpeen ottaa huomioon sinisimpukkaa pyytävien pohjahara-alusten kalastuskapasiteetti, koska kyseisiä aluksia ei ole rekisteröity aiemmin. Näin ollen Irlannille vahvistettuja viitetasoja pitäisi lisätä 1 719 GT:llä ja 14 608 kW:lla.
(6)
Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1438/2003 liite I tämän asetuksen liitteellä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä marraskuuta 2008.

Labels: 7
6